`శివ‌లింగ` ట్రైల‌ర్‌ ట్రెండింగ్
Highlights
లారెన్స్ శివ లింగా మూవీ ట్రయలర్ కు మంచి స్పందన
మిలియన్ వ్యూస్ దాటిన ట్రయలర్
కన్నడ శివలింగా మూవీని రీమేక్ చేసిన లారెన్స్
 
 
 
కొరియోగ్రాప‌ర్‌, డైరెక్ట‌ర్, హీరోగా త‌న‌దైన గుర్తింపు తెచ్చుకున్న లారెన్స్ న‌టించిన తాజా చిత్రం ‘శివ‌లింగ’  త్వ‌ర‌లో రిలీజ్కి వ‌స్తున్న సంగ‌తి తెలిసిందే. `చంద్ర‌ముఖి` వంటి సంచ‌ల‌న చిత్రానికి ద‌ర్శ‌క‌త్వం వ‌హించిన‌  పి.వాసు ద‌ర్శ‌క‌త్వంలో ఈ సినిమా తెర‌కెక్కింది. క‌న్న‌డ సూప‌ర్‌స్టార్ శివ‌రాజ్‌కుమార్ న‌టించిన `శివ‌లింగ ` చిత్రాన్ని అదే టైటిల్ తో అభిషేక్ ఫిలింస్ పతాకంపై రమేష్ పి. పిళ్లై  నిర్మిస్తున్నారు. ఇటీవ‌లే విడుద‌లైన టీజ‌ర్‌కి అసాధార‌ణ‌మైన వ్యూస్ వ‌చ్చాయి.  ఇప్ప‌టికి యూట్యూబ్‌లో రికార్డు స్థాయిలో 10 ల‌క్ష‌ల వ్యూస్  సాధించింది ట్రైల‌ర్‌. 
 
ఈ సంద‌ర్భంగా చిత్ర నిర్మాత మాట్లాడుతూ ``కథే హీరోగా కన్నడ లో బ్లాక్ బస్టర్  అయిన చిత్రమిది. పి.వాసు గారి చంద్రముఖి ఎంత‌టి సెన్సేష‌నో తెలిసిందే. అలాగే లారెన్స్ కాంచన , గంగ ఏ స్థాయిలో విజ‌యాలు సాధించాయో తెలుసు. వాటిని మించిన కథ, కథనాలతో హార్రర్ ఎంటర్ టైనర్ గా శివలింగ తెరకెక్కుతోంది.  ప్ర‌స్తుతం నిర్మాణాంతర కార్యక్రమాలు జరుగుతున్నాయి.  ట్రైల‌ర్‌ , పోస్ట‌ర్ కు మంచి రెస్పాన్స్ వ‌స్తోంది. ఇప్ప‌టికే యూట్యూబ్‌లో 10 ల‌క్ష‌ల మంది  ట్రైల‌ర్‌ని చూశారు. ఈనెల‌లోనే సినిమాని రిలీజ్ చేయ‌నున్నాం. హార్రర్ కాన్సెప్ట్ ల పరంగా శివలింగ నెక్ట్స్ లెవెల్ లొ ఉండే చిత్రం`` అని తెలిపారు. 
 
రితికా సింగ్ క‌థానాయిక‌గా న‌టించిన ఈ చిత్రంలో వ‌డివేలు, శ‌క్తివాసు, రాధార‌వి, జ‌య‌ప్ర‌కాష్‌, ప్ర‌దీప్ రావ‌త్ త‌దిత‌రులు ఇత‌ర ప్ర‌ధాన పాత్ర‌ల్లో న‌టిస్తున్నారు. కెమెరా: స‌ర్వేష్ మురారి. మ్యూజిక్ః ఎస్‌.ఎస్‌.థ‌మ‌న్‌, సాహిత్యంః రామ‌జోగ‌య్య శాస్త్రి, ఆర్ట్ః దురైరాజ్‌, ఫైట్స్ః అన‌ల్ అర‌సు, దినేష్‌, ఎడిటింగ్ః సురేష్‌, నిర్మాతః ర‌మేష్‌.పి.పిళ్లై , దర్శకత్వంః పి.వాసు⁠⁠⁠⁠
Last Updated 26, Mar 2018, 12:01 AM IST